રિલાયન્સ જીયોના વિજ્ઞાપન પર વડાપ્રધાન નરેન્દ્ર મોદીના ફોટોના ઉપયોગને કોંગ્રેસે અયોગ્ય ગણાવતા સવાલ કર્યો છે કે સરકારી જાહેરાત સિવાય વડાપ્રધાનની છબીનો ઉપયોગ કરવા માટે અનુમતિ મળવી સરળ નથી તો ખાનગી કંપનીને આટલી સરળતાથી કેવી રીતે તેની પરવાનગી મળી ગઇ. નોંધનીય છે કે કોંગ્રેસ પહેલા દિલ્હીના મુખ્યમંત્રી અરવિંદ કેજરીવાલે પણ આ જાહેરાત પર ટિપ્પણી કરી વિરોધ નોંધાવ્યો હતો.